Mika 1 | Beibele Inthaneteng | Phetolelo ya Lefase le Lefsa
1 Le ke lentšu la Jehofa leo le tletšego Mika+ wa Moreshethe, mehleng ya Jothama,+ Ahasi+ le Hesekia,+ e lego dikgoši tša Juda.+ Ke pono yeo a e hweditšego mabapi le Samaria+ le Jerusalema:+
2 “Hee lena merafo, ekwang ka moka ga lena; hlokomela, wena lefase le tšohle tša gago,+ anke Mmuši Morena Jehofa e be hlatse+ ya go lwa le lena, yena Jehofa a le tempeleng ya gagwe e kgethwa.+
3 Tsebang gore Jehofa o tšwa lefelong la gagwe,+ o tla theoga gomme a gatakela mafelo a phagamego a lefase.+
4 Dithaba di tla tologa ka tlase ga gagwe+ gomme meedi e tla arogana, go etša moti ge o tološwa ke mollo+ le go etša meetse a tšhollwago motheogeng.
5 “Tše ka moka di bakilwe ke bofetogedi bja Jakobo le dibe tša ba ntlo ya Isiraele.+ Ke mang a bakilego bofetogedi bja Jakobo? Na ga se Samaria?+ Ke mang a ikarabelago ka mafelo a phagamego a Juda?+ Na ga se Jerusalema?
6 Ke tla fetoša Samaria mokgobo wa mašope a mogoleng,+ e lego moo go lengwago merara; maswika a yona ke tla a tšhollela moeding gomme metheo ya yona ke tla e pepentšha.+
7 Diswantšho tša yona ka moka tše di betlilwego di tla pšhatlaganywa,+ le dimpho ka moka tšeo e lefilwego ka tšona di tla fišwa mollong;+ medingwana ya yona ka moka ke tla e fediša. Ka gobane e e kgobokeditše e le tefo ya mogweba-ka-mmele gomme e tla boela morago e le tefo ya mogweba-ka-mmele.”+
8 Ke ka baka leo ke tlago go lla le go golola;+ ke tla sepela ka lenao e bile ke hlobotše.+ Ke tla golola bjalo ka diphukubje gomme ka tsetsela bjalo ka dimpšhe tše ditshadi.
9 Gobane ntho ya yona ga e fole;+ e fihlile Juda,+ kotlo e fihlile kgorong ya batho ba ka Jerusalema.+
10 “Le se ke la bolela taba yeo Gathe; le se ke la ba la lla.+
“Pshikologang leroleng ntlong ya Afara.+
11 Wena mosadi yo a dulago Shafira, tšwaa nageng ya geno o hloboletše wa go hlabiša dihlong.+ Mosadi yo a dulago Tsaanana ga se a tloga. Go golola ga Bethe-etsele go tla le tšeela botšhabelo.
12 Mosadi yo a dulago Marothe o be a letetše tše botse,+ eupša gwa theoga tše mpe di etšwa go Jehofa, tša tla kgorong ya Jerusalema.+
13 Wena mosadi yo a dulago Lakishi, tlemelela dipere tša lebelo koloing.+ Sebe sa morwedi wa Tsione+ se thomilwe ke yena, gobane bofetogedi bja Isiraele bo hweditšwe go wena.+
14 Ka gona wena o tla nea Moreshethe-gathe dimpho tša taelano.+ Dintlo tša Akatsibe+ e bile tša lefeela go dikgoši tša Isiraele.
15 Wena mosadi yo a dulago Mareasha,+ ke tla go tlišetša+ yo a go amogago dithoto. Yo a tagilego wa Isiraele* o tla fihla Adulama.+
16 Beola hlogo, kota moriri ka baka la bana ba gago bao o ba ratago kudu.+ Godiša lefatla la gago le be bjalo ka la ntšhu, gobane bana ba gago ba go tlogetše ba ile bothopša.”+
^ Phetolelo ya lentšu ka lentšu e re, “letago la Isiraele.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D33%26Chapter%3D1%26wtlocale%3DSE%26srcid=share⊂ject=Bala Beibele Inthaneteng